เปิ้ล นาคร เผยสาเหตุ จูน ป่วยหลายโรค จนต้องกายภาพบำบัด
ทำเอาแฟนๆ ของครอบครัวศิลาชัยตกอกตกใจไปตามๆ กัน เมื่ออยู่ดีๆ จูน กษมา ศิลาชัย ศรีภรรยาสุดรักของพิธีกรอารมณ์ดี เปิ้ล นาคร ศิลาชัย ต้องเข้าพักรักษาตัวที่ รพ. กะทันหัน เนื่องจากมีอาการเจ็บที่ขาซ้ายและมีอาการขาขวากระตุก อีกทั้งยังมีไข้สูงมากอีกด้วย,ล่าสุด เปิ้ล ได้เผยอาการของ จูน ผ่านทางอินสตาแกรมส่วนตัวว่า จากที่ถามกันมาขออนุญาตตอบเพื่อเป็นความรู้สำหรับบางคนที่อาจมีปัญหาใกล้เคียงกันสรุปผลวินิจฉัยจากคุณหมออย่างเป็นทางการคือเมื่อ 3 เดือนที่แล้วอุ้มลูกแล้วล้มทำให้แม่จูนเป็นหมอนรองกระดูกทับเส้นประสาท เลยทำให้ปลายประสาทอักเสบ ส่งผลให้ขาข้างซ้ายเจ็บเปล็บๆ แบบถูกเข็มทิ่มที่ฝ่าเท้าตลอดเวลาแบบทิ่มหนักมาก ส่วนที่ขาขวากระตุก มาจากเลือดจางมาก ค่าความดันเลือดของจูนวัดได้ 16 ซึ่งน้อยมากถึงขั้นวิกฤติ ปกติจะต้องมากกว่า 80,มาจากหลายปัจจัย เกิดจากการผ่าคลอดมา 4 ท้องเสียเลือดมาก ขาดธาตุเหล็ก และจูนแพ้ยาบำรุงธาตุเหล็กทานปุ๊บอ๊วกปั๊บ เลยกินยาบำรุงเลือดไม่ได้ ประจวบกับเวลามีประจำเดือนก็มาเยอะมาทีนึงก็อาทิตย์กว่าเลยยิ่งไปกันใหญ่จึงต้องให้เลือด แล้วร่างกายวีคมากทอนซิลอักเสบหนองเต็มคอไปอีก ไข้ขึ้น 40 อยู่เกาะเสม็ดไม่มียาอะไรเลยนอกจากยาแก้ปวดทั่วไปเลยอัดไป 10 กว่าเม็ด ไม่เป็นผล,
								,
							,ทั้งหมดทั้งมวลนี้ วิธีแก้ก็คือจูนจะต้องกายภาพบำบัดแบบจริงจังอย่างน้อย 1 ปีและกลับไปเล่นโยคะท่าที่เกี่ยวกับด้านหลังเป็นพิเศษเพื่อให้กล้ามเนื้อหลังแข็งแรงเพื่อผยุงกระดูกหลังไว้ พักผ่อนบ้าง อย่าหักโหมจูนเป็นคนชอบทำงาน ทำงานหนักมากตื่นเช้าไปส่งลูก สายเข้าออฟฟิศ เป็นประธานบริหารบริษัท Madame gusga ทั้งคิด ตัดสินใจ ไม่ยอมปล่อยวาง,เธอชอบพูดว่าทุกสิ่ง ต้องดีที่สุดทำตั้งแต่คิดโปรดักต์สินค้าทุกตัว วางแผนงานยันยกลังสินค้าเองชอบใช้แรงเยอะมากมันเป็นสิ่งที่จูนชอบไม่ยอมปล่อยวาง ตกเย็นรีบกลับมาเล่นกับ 4 ออต่อที่บ้าน พอค่ำก็เข้าไปดูกิจการที่ร้านอาหารต่ออีก ทำอย่างนี้ทุกวัน.ขอบคุณทุกคอมเมนต์ทุกความห่วงใยรักทุกคน,บันเทิงไทยรัฐออนไลน์ ก็ขอให้คุณแม่จูนหายป่วยไวๆ ด้วยนะจ๊ะ.
ทำเอาแฟนๆ ของครอบครัวศิลาชัยตกอกตกใจไปตามๆ กัน เมื่ออยู่ดีๆ จูน กษมา เข้าพักรักษาตัวที่ รพ. กะทันหัน ล่าสุด เปิ้ล ได้เผยอาการของ จูน ผ่านทางอินสตาแกรมส่วนตัวแล้ว
เปิ้ล นาคร,จูน กษมา,จูน กษมา ป่วย,เปิ้ล จูน,อินสตาแกรมดารา,กอสซิป